62020CO0508_INF
Unionin tuomioistuimen määräys (kuudes jaosto) 26.4.2022 – Landespolizeidirektion Steiermark ym. (Onnenpeliautomaatit II)
(asia C-508/20) (
1
)
(Ennakkoratkaisupyyntö – Unionin tuomioistuimen työjärjestyksen 99 artikla – Palvelujen tarjoamisen vapaus – SEUT 56 artikla – Onnenpelit – Kiellettyjen arvontojen saattaminen yleisön käyttöön – Sanktiot – Oikeasuhteisuus – Vähimmäismääräiset sakot – Yhteisvaikutus – Ylärajan puuttuminen – Sakon muuntorangaistus – Suhteellinen osuus oikeudenkäyntikuluista – Euroopan unionin perusoikeuskirja – 49 artiklan 3 kohta)
1.
Palvelujen tarjoamisen vapaus – Rajoitukset – Onnenpelit – Kansallinen lainsäädäntö, jossa säädetään seuraamuksia onnenpelimonopolin loukkaamisesta – Kansallisen tuomioistuimen toteuttama seuraamusten laillisuuden arviointi – Sen arvioiminen, ovatko nämä seuraamukset palveluiden tarjoamisen vapauden mukaisia – Ulottuvuus
(SEUT 56 artikla)
(ks. 20–22 ja 24–26 kohta sekä tuomiolauselman 1 kohta)
2.
Palvelujen tarjoamisen vapaus – Rajoitukset – Onnenpelit – Kiellettyjen arvontojen saattaminen yleisön käyttöön – Sanktiot – Vähimmäismääräiset sakot ja sakon muuntorangaistukset, jotka määrätään kutakin kiellettyä onnenpeliautomaattia kohden – Sakkojen ja rangaistusten yhteisvaikutus – Ylärajan puuttuminen – Suhteellinen osuus oikeudenkäyntikuluista – Hyväksyttävyys – Edellytykset – Suhteellisuusperiaatteen noudattaminen – Oikeuden oikeudenkäyntiin tuomioistuimessa noudattaminen
(SEUT 56 artikla; Euroopan unionin perusoikeuskirjan 47 artikla ja 49 artiklan 3 kohta)
(ks. 30–38, 40–42, 44–29 ja 47 kohta sekä tuomiolauselman 2 kohta)
Ratkaisu
1)
SEUT 56 artiklaa on tulkittava siten, että kun kyse on menettelystä, jossa määrätään seuraamuksia onnenpelimonopolin loukkaamisesta, kansallisen tuomioistuimen, jota on pyydetty arvioimaan tällaisesta loukkaamisesta määrätyn seuraamuksen laillisuutta, on nimenomaisesti arvioitava, ovatko sovellettavassa lainsäädännössä säädetyt seuraamukset SEUT 56 artiklan mukaisia, kun huomioon otetaan seuraamusten määrittämistä koskevat konkreettiset säännökset.
2)
SEUT 56 artiklaa on tulkittava siten, että se ei ole esteenä kansalliselle säännökselle, jossa säädetään pakottavasti, että onnenpeleistä annetun lain nojalla kiellettyjen arvontojen saattamisesta ammattimaisesti yleisön käyttöön:
–
määrätään vähimmäismääräinen sakko kutakin kiellettyä onnenpeliautomaattia kohden ilman määrättyjen sakkojen kokonaismäärän ylärajaa, kunhan määrättyjen sakkojen kokonaismäärä ei ole suhteeton siihen taloudelliseen etuun nähden, jota sanktioidut rikkomiset voivat tuottaa
–
määrätään sakon muuntorangaistus kutakin kiellettyä onnenpeliautomaattia kohden ilman määrättyjen sakon muuntorangaistusten kokonaiskeston ylärajaa, kunhan tosiasiallisesti määrätyn sakon muuntorangaistuksen kesto ei ole suhteeton todettujen rikkomisten vakavuuteen nähden, ja
–
määrätään, että oikeudenkäyntikuluista on korvattava osuus, joka on 10 prosenttia määrätyistä sakoista, kunhan tämä osuus ei ole menettelyn tosiasiallisiin kuluihin nähden liiallinen eikä sillä loukata Euroopan unionin perusoikeuskirjan 47 artiklassa vahvistettua oikeutta oikeudenkäyntiin tuomioistuimessa.
(
1
)	EUVL C 433, 14.12.2020.